SSD Corsair Cssd-f240gbmp510 Force Series Mp510 240gb M.2 2280 Pcie GEN 3.0 X4 - Σκληρος δισκος (PER.320285)\nΑρχική > Υπολογιστές > Εσωτερικοί σκληροί δίσκοι • SSD > SSD CORSAIR CSSD-F240GBMP510 FORCE SERIES MP510 240GB M.2 2280 PCIE GEN 3.0 X4\nΜέγιστη ταχύτητα διαδοχικής ανάγνωσης: 3,100MB/s.\nΜέγιστη ταχύτητα διαδοχικής εγγραφής: 1,050MB/s.\nΜέγιστη ταχύτητα τυχαίας εγγραφής QD32 IOMeter: 240K IOPS.\nΜέγιστη ταχύτητα τυχαίας ανάγνωσης QD32 IOMeter: 180K IOPS.\nΑντοχή: 400 TBW.\nΕξαιρετικός δίσκος με πολύ καλή απόδοση σε ταχύτητες εγγραφής και ανάγνωσης. Αξίζει τα χρήματα του!\nSSD CORSAIR CSSD-F240GBMP510 FORCE SERIES MP510 240GB M.2 2280 PCIE GEN 3.0 X4 (PER.320285)\n105.00 64.90 €\n• Μέγιστη ταχύτητα διαδοχικής ανάγνωσης: 3, 100MB/s.\n• Μέγιστη ταχύτητα διαδοχικής εγγραφής: 1, 050MB/s.\n• Μέγιστη ταχύτητα τυχαίας εγγραφής QD32 IOMeter: 240K IOPS.\n• Μέγιστη ταχύτητα τυχαίας ανάγνωσης QD32 IOMeter: 180K IOPS.\n• Αντοχή: 400 TBW.\nSSD CORSAIR CSSD-F240GBMP510 FORCE SERIES MP510 240GB M.2 2280 PCIE GEN 3.0 X4 PER.320285 CORSAIR CORSAIR ΣΚΛΗΡΟΣ ΔΙΣΚΟΣ SSD CORSAIR CSSD-F240GBMP510 FORCE SERIES MP510 240GB M.2 2280 PCIE GEN 3.0 X4 0843591024334\n64.90 ΣΚΛΗΡΟΣ ΔΙΣΚΟΣ


Bleriot XI | Carhistory.gr\n» airplanes » Bleriot XI\nΤο αεροπλάνο-θρύλος, που πέταξε πρώτο πάνω από τη Μάγχη, στη μακρινή πια εποχή των αεροπορικών εξερευνήσεων...\nO Γάλλος πρωτοπόρος της αεροπορίας Louis Bleriot μπορεί να μη χρειάζεται ιδιαίτερες συστάσεις από εμάς, ωστόσο είναι σημαντικό να πούμε δυό λόγια για την προσφορά του στην κοινωνία των ανθρώπων, μέσω των τεχνολογιών που με περίσσιο θάρρος εξερεύνησε και εφάρμοσε. Θα ξεκινήσουμε με ένα στοιχείο περίπου ξεχασμένο στις ημέρες μας, το οποίο έχει να κάνει με τους πρώτους επιτυχημένους στην πράξη προβολείς των αυτοκινήτων, αφού εκείνος ήταν που μας απάλλαξε από τις άβολες ασετυλίνες και φώτισε καλύτερα τις νυχτερινές μας διαδρομές. Η εμπορική επιτυχία της εφεύρεσής του, έπαιξε αποφασιστικό ρόλο στην χρηματοδότηση των πτητικών του πειραμάτων και τον βοήθησε να κατασκευάσει ένα από τα πρώτα μονοπλάνα στην Ιστορία. Στις 25 Ιουλίου 1909 και σε ηλικία 37 ετών έγινε ο πρώτος αεροπόρος που πέταξε επάνω από τη Μάγχη με αεροσκάφος βαρύτερο του αέρα (έτσι ορίζεται το αεροπλάνο με κινητήρα εσωτερικής καύσης, χαρακτηριστικό που το διαχωρίζει από τα αερόστατα και τις πτητικές συσκευές που βασίζονται στους ανέμους). Το Bleriot«XI», που σχεδιάστηκε κατά κύριο λόγο από τον Raymond Saulnier και πραγματοποίησε την πρώτη του πτήση στις 23 Ιανουαρίου 1909, ήταν μια εξέλιξη του «VIII», το οποίο είχε πετάξει με επιτυχία το 1908. Όπως και ο προκάτοχός του, ήταν μονοπλάνο με έλικα και ξύλινη άτρακτο μερικώς καλυμμένη. Η κύρια διαφορά με το προηγούμενο μοντέλο ήταν η δυνατότητα στρέψης των πτερυγίων του, για ακριβέστερο πλευρικό έλεγχο. Όταν κατασκευάστηκε για πρώτη φορά, είχε άνοιγμα πτερυγίων που έφτανε τα επτά μέτρα. Ο κινητήρας αυτής της ιπτάμενης κατασκευής ήταν τρικύλινδρος αστεροειδής των 24 ίππων και έφερε την υπογραφή του Ιταλού μηχανικού Alessandro Anzani.\nΤο «XI» πέρασε στο πάνθεον των αεροπορικών πτήσεων το καλοκαίρι του 1909, όταν ο Louis Bleriot το πέταξε με επιτυχία επάνω από τη Μάγχη, καλύπτοντας την απόσταση από το Calais στο Dover και κερδίζοντας το βραβείο των 1.000 βρετανικών λιρών που προκήρυξε η εφημερίδα «Daily Mail» (ποσό που σήμερα αντιστοιχεί σε περίπου 100.000 λίρες). Αντίπαλοί του σε εκείνον τον διαγωνισμό ήταν ο Hubert Latham με μονοπλάνο Antoinette και ο κόμης de Lambert με διπλάνο Wright. Την ανατολή της 25ης Ιουλίου, με τον άνεμο να έχει ηρεμήσει και τον ουρανό καθαρό, ο Bleriot αποφάσισε να απογειωθεί. Πετoύσε χωρίς τη βοήθεια πυξίδας και για να έχει οπτική αναφορά της κατεύθυνσης που ακολουθούσε, αλλά και για να μπορεί να επιβεβαιώνει την ορθότητά της, η σύζυγός του προπορευόταν του αεροσκάφους του με ένα πλοίο. Όταν έφτασε στις βρετανικές ακτές ύστερα από 36,5 λεπτά, οι συνεργάτες του που ήταν ήδη εκεί, τον κατεύθυναν με τις σημαίες τους σε μια ανοιχτή χλοερή περιοχή για να προσγειωθεί. Με τον άνεμο να έχει δυναμώσει και το σημείο προσέγγισής του να είναι λίγο πιο ανατολικά από όσο είχε υπολογίσει, ο Louis έκανε «βαριά» προσγείωση, με το πλαίσιο σχεδόν να καταρρέει και ένα κομμάτι της έλικας να σπάει. Παρά ταύτα, ήταν μια σσφαλής άφιξη. Όπως ήταν αναμενόμενο, η πρώτη πτήση στην Ιστορία επάνω από τη Μάγχη, τον έκανε διάσημο σε ολόκληρο τον κόσμο.\nΎστερα από την επιτυχία εκείνη το Bleriot «XI»κατασκευάστηκε σε μονοθέσιες και διθέσιες εκδόσεις, ενώ εξοπλίστηκε με διάφορους κινητήρες. Στη συνέχεια, χρησιμοποιήθηκε με επιτυχία και ως εκπαιδευτικό, ενώ οι στρατιωτικές του εκδόσεις αγοράστηκαν από αρκετές χώρες και παρέμειναν σε υπηρεσία μέχρι το ξέσπασμα του πρώτου παγκοσμίου πολέμου. Το αεροσκάφος που πέταξε πρώτο από το Calais ως το Dover, δεν χρησιμοποιήθηκε ποτέ ξανά. Μετά τον άθλο του επισκευάστηκε βιαστικά και εκτέθηκε στο πολυκατάστημα της «Selfridges» στο Λονδίνο. Αργότερα εμφανίστηκε έξω από τα γραφεία της γαλλικής εφημερίδας «Le Matin» και τελικά αγοράστηκε από το «Musee des Arts et Metiers» στο Παρίσι. Εκεί βρίσκεται ως τις ημέρες μας, όπου θαυμάζεται από το κοινό μαζί με το ατμοκίνητο όχημα του Cugnot. Ο Louis Bleriot έφυγε σχετικά νωρίς από τη ζωή, το 1936, νικημένος από την καρδιά του. Ωστόσο, κανείς δεν ξέχασε την προσφορά του στον κόσμο της αεροπορίας. Από τα περίπου 1.000 «XI»επιζούν αρκετά σε αεροπορικά μουσεία, ενώ δύο (ένα στο Ηνωμένο Βασίλειο και ένα στις Ηνωμένες Πολιτείες Αμερικής) βρίσκονται σε πλήρη λειτουργία. Μάλιστα, θεωρούνται τα δύο παλαιότερα αεροσκάφη στον κόσμο που μπορούν ακόμη να πετάξουν.\nTo Bleriot XI στην Ελλάδα\nΜετά την απελευθέρωση της Θεσσαλονίκης στις 26 Οκτωβρίου 1912, ανάμεσα στα λάφυρα του Ελληνικού Στρατού βρισκόταν και ένα τουρκικό Bleriot «XI». Επειδή τα διαθέσιμα αεροπλάνα εκείνη την εποχή ήταν περιορισμένα, αποφασίσθηκε η αξιοποίησή του για πτήσεις αναγνώρισης στην περιοχή της Θεσσαλονίκης, με πιλότο τον πρώτο Έλληνα αεροπόρο Εμμανουήλ Αργυρόπουλο. Ατυχώς όμως, πέντε μήνες αργότερα (4 Απριλίου 1913) σε μια πτήση αναγνώρισης επάνω από τον Λαγκαδά, το αεροπλάνο παρουσίασε μηχανική βλάβη σε ύψος 600 μέτρων και στη συνέχεια συνετρίβη, οδηγώντας στο θάνατο τον πρωτοπόρο για τη χώρα μας χειριστή του, αλλά και τον επιβάτη αθλητή και ποιητή Κωνσταντίνο Μάνο.\nSource & photos: www.airliners.net, https://airandspace.si.edu, www.revolution.watch, http://www.linternaute.com, http://www.pasoipa.org.gr/ Κείμενο: Σπύρος Χατήρας


COMICOGRAFIMATA: ΖΑΓΚΟΡ, Ε΄ περίοδος\nΖΑΓΚΟΡ, Ε΄ περίοδος\nΟ ήρωας των κόμιξ Zagor δημιουργήθηκε από τους Ιταλούς Sergio Bonelli (σενάριο), Gallieno Ferri (σκίτσο) και εμφανίστηκε για πρώτη φορά το 1961. Στην Ελλάδα ο Ζαγκόρ κυκλοφόρησε το Δεκέμβρη του 1971 από τις εκδόσεις του Στέλιου Ανεμοδουρά και έβγαλε 260 τεύχη. Ακολούθησαν οι εκδόσεις: «Zagor» από τον «Παπαχρυσάνθου», «Zagor» από την «Κόμπρα» και «Ζαγκόρ» της Comics & Grosswords Publications Ε.Ε. Η συγκεκριμένη, λοιπόν, λογίζεται ως\nΕ΄ περίοδος εμφάνισης του ήρωα σε αυτόνομο έντυπο. Βέβαια, το περιοδικό δημοσιεύει και ιστορίες του «Κοκομπίλ» και «Δίκαιου», κι ίσως δημοσιεύσει κι άλλων χάρτινων ηρώων, αλλά υπερτερεί, σαφώς, η ύλη του Ζαγκόρ (130 σελίδες στις 164).\nΟ Ζαγκόρ, «Το πνεύμα με το τσεκούρι», Ζα-Γκορ, με όπλο ένα τσεκούρι και τις αθλητικές –μαγικές, ταχυδακτυλουργικές- ικανότητές του κυνηγάει τους παράνομους αποδίδοντας δικαιοσύνη, προστατεύει τους αδύναμους. Οι περιπέτειες εκτυλίσσονται στα Β.Α. των ΗΠΑ, το πρώτο ήμισυ του 19ου αιώνα, σε μια δασώδη και ελώδη περιοχή. Οι ιστορίες πολλάκις ξεπερνούν τα όρια της απλής περιπέτειας και μπορούν να χαρακτηριστούν ως επιστημονική φαντασία, αστυνομικές ή τρόμου.\nΤο εν λόγω περιοδικό είναι πολύ καλό όσον αφορά τη συνολική εμφάνιση, σχεδίαση, χρωματισμούς, λέτερινγκ, αλλά και ειδικότερα το περιεχόμενο, με θετικό στοιχείο τη λιτότητα -που πρέπει να χαρακτηρίζει τα έντυπα αυτού του είδους. Ο εγγονός του Στέλιου Ανεμοδουρά, Λεωκράτης, φαίνεται πως έχει βλέψεις να εδραιωθεί στο χώρο των εικονογραφημένων εκδόσεων και θα το πετύχει. Το blog του εύχεται κάθε επιτυχία.\nΥΠΕΡΤΙΤΛΟΣ: ΔΙΜΗΝΙΑΙΟ ΕΙΚΟΝΟΓΡΑΦΗΜΕΝΟ ΠΕΡΙΟΔΙΚΟ\nΥΠΟΤΙΤΛΟΣ ΕΞΩΤΕΡΙΚΟΣ: ΝΕΕΣ ΑΔΗΜΟΣΙΕΥΤΕΣ ΙΣΤΟΡΙΕΣ\nΠΡΩΤΟΤΥΠΟΣ ΤΙΤΛΟΣ: ZAGOR\nΘΕΜΑΤΙΚΗ ΚΑΤΗΓΟΡΙΑ: Κόμιξ Περιπετειώδη, Επιστημονικής Φαντασίας, Τρόμου\nΔΗΜΙΟΥΡΓΟΣ ΣΧΕΔΙΩΝ: D. & S. DI VITTO, κ.ά.\nΕΙΚΟΝΟΓΡΑΦΗΣΗ: D. & S. DI VITTO, κ.ά.\nΚΕΙΜΕΝΑ: A. ZAMBERLETTI, κ.ά.\nΜΕΤΑΦΡΑΣΗ: Ντίνα Φατούρου, Αμαλία Ντέκα\nΕΚΔΟΤΙΚΗ/ΕΚΔΟΤΗΣ: ΜΙΚΡΟΣ ΗΡΩΣ Ε.Ε.-Λεωκράτης Ανεμοδουράς\nΟΠΙΣΘΟΦΥΛΛΟ: Έγχρωμο, εξώφυλλο επόμενου τεύχους\nΠΡΩΤΗ ΕΚΔΟΣΗ: Δεκέμβριος 2016\nΕΚΔΟΣΗ ΠΑΡΟΝΤΟΣ: Δεκέμβριος 2016\nΤΕΥΧΗ/ΤΟΜΟΙ: 4 και συνεχίζει\nΑΡΙΘΜΟΣ ΣΕΛΙΔΩΝ: 164\nΤΙΜΗ: € 4,20


ΝΕΚΡΟΣ ΓΙΑ ΤΟΝ ΚΟΣΜΟ: Άθεοι, αναζητητές, άγιοι & ερημίτες\nΗ ΧΑΡΑ ΤΟΥ ΕΡΗΜΙΤΗ ΚΑΙ ΤΟ ΘΑΥΜΑ ΤΟΥ ΑΓΙΟΥ ΠΑΪΣΙΟΥ\nΑπόσπασμα από το βιβλίο του καθηγητή του πανεπιστημίου του Μέην (ΗΠΑ) Κυριάκου Μαρκίδη Ο Μέσα Ποταμός\nΜια Δευτέρα πρωί, δύο μέρες μετά το τηλεφώνημα της Έμιλι, ο Γιάννης έφτασε στο διαμέρισμά μας μαζί με ένα φίλο του, τον Σωτήρη, συνταξιούχο κρατικό υπάλληλο. Στην αρχή έδειχνε ανήσυχος, αλλά όταν αρχίσαμε να μιλάμε, ξεπέρασε την επιφυλακτικότητά του. Το γεγονός ότι ο φίλος του ήταν πνευματικός μαθητής του πατρός Μαξίμου μας βοήθησε να δημιουργήσουμε μια φιλική επαφή από την αρχή. Ύστερα από μερικά λεπτά προεισαγωγικών εξηγήσεων, ο Γιάννης άρχισε να αφηγείται την ιστορία του λεπτομερειακά.\n«Ο γέροντας Παΐσιος σε εκείνο το όραμα μου είπε: “Τέκνον μου, μη φοβάσαι. Έχε πίστη και θα σε βοηθήσω να φύγεις από αυτό το μέρος. Αλλά πρέπει να μου υποσχεθείς πως όταν γυρίσεις στην Κύπρο, θα αναζητήσεις το γέροντα Σεραφείμ και θα τον έχεις ως πνευματικό και εξομολογητή σου”.\nΟ Γιάννης κατάφερε να το σκάσει από τη χώρα. Ανησυχούσε ακόμη μήπως το κύκλωμα της μαφίας τον καταδίωκε μέχρι την Κύπρο και γι’ αυτόν το λόγο αντέδρασε καχύποπτα όταν έλαβε το τηλεφώνημα της Έμιλι.\nΜία εβδομάδα αργότερα, η Έμιλι κι εγώ, μαζί με τον Γιάννη και το φίλο του τον Σωτήρη, ταξιδέψαμε σε μια δασώδη απομακρυσμένη περιοχή στους πρόποδες του Σταυροβουνίου για να συναντήσουμε τον πατέρα Σεραφείμ. Φτάσαμε στο ερημητήριό του στις επτά το βράδυ, αλλά ήταν μέσα Ιουνίου και είχε ακόμη αρκετό φως.\nΠραγματικά, ο πατήρ Σεραφείμ μου θύμισε το γέροντα Παΐσιο, τον οποίο είχα γνωρίσει το 1991, δύο χρόνια πριν αναπαυθεί. Όπως και Παΐσιος, ακτινοβολούσε μια άπλετη αφοπλιστική αγάπη και μια πηγαία χαρά που σε ηλέκτριζε. Η εύθυμη διάθεσή του, που θύμιζε επίσης το γέροντα Παΐσιο, έκανε εγκάρδια τη συζήτηση και δημιουργούσε μια άμεση σύνδεση καρδιάς. Από προσωπική άποψη, χάρηκα όταν ανέφερε ότι είχε διαβάσει αρκετές φορές τις ελληνικές μεταφράσεις του Όρους της Σιωπής και των Δώρων της Ερήμου και εξέφρασα μεγάλο θαυμασμό για τον πατέρα Μάξιμο.\nΟ γέροντας Σεραφείμ παντρεύτηκε και έκανε τρία παιδιά, δύο γιους και μία κόρη. «Αντίθετα από εμένα», μας είπε, «η γυναίκα μου ήταν πολύ θρήσκα και πήγαινε στην εκκλησία κάθε Κυριακή. Τη συνόδευα μέχρι εκεί και μετά πήγαινα σε ένα κοντινό καφενείο κι έπαιζα χαρτιά ή τάβλι μέχρι να τελειώσει η λειτουργία. Μετά, γύριζα μαζί της σπίτι. Φανταστείτε, δεν είχα μπει ποτέ μου σε εκκλησία από τα δεκαπέντε μου μέχρι τα εβδομήντα. Ήμουν άθεος επί πενήντα πέντε χρόνια!».\nΟ γέροντας Σεραφείμ γέλασε τρανταχτά. Μετά, συνέχισε λέγοντας ότι οι άνθρωποι που είχε γνωρίσει στο κόμμα δεν ήταν κακοί άνθρωποι. Είχαν καλές προθέσεις και ενδιαφέρονταν ειλικρινά για το κοινό καλό. Αυτοί ήταν που, στο διάστημα της βρετανικής κυριαρχίας, δούλεψαν ενεργά για να θεσπιστεί νομοθετικά η οκτάωρη εργασία και άλλοι νόμοι που προστάτευαν τα δικαιώματα των εργατών.\nΤην επόμενη εβδομάδα πήγαμε τους φίλους μας από τη Λεμεσό στο ερημητήριο του πατρός Σεραφείμ και ο γέροντας υποδέχθηκε εγκάρδια τον Βλαδίμηρο και τη γυναίκα του, την Έλενα, με την προσφώνηση «αγαπημένοι μου φίλοι». Μιλώντας μαζί τους, τους αφηγήθηκε πολλές ιστορίες σχετικές με την προσωπική του μεταμόρφωση που τον έστρεψε από το κόμμα στην αποκλειστική αναζήτηση του Θεού. Όμως, ένα μεγάλο μέρος της συζήτησης ανάμεσα στον πατέρα Σεραφείμ και τον Βλαδίμηρο αφορούσε ανθρώπους και γεγονότα από τα πολλά χρόνια που είχαν περάσει και οι δύο στο ίδιο κόμμα. Αυτό από μόνο του αναζωογόνησε τον Βλαδίμηρο και τον έκανε να νιώσει άνετα με τον πατέρα Σεραφείμ. Όμως, δεν ήταν σαφές εκείνη τη στιγμή αν αυτή η συνάντηση επηρέασε καθόλου την κοσμοθεωρία του Βλαδίμηρου.\nΓια την Κύπρο (με αρκετά links)\nΉταν δυο πόρνες (μια φορά): για τις αγίες Πελαγία και Ταϊσία, που γιορτάζουν 8 Οκτωβρίου\n"Παΐσιος: μισαλλόδοξος, ξενόφοβος, ομοφοβικός, ρατσιστής, εθνικιστής, υποτιμητής των γυναικών, βαθύτατα αμόρφωτος και προφανέστατα σχιζοειδής κήρυκας των πιο απίθανων ανοησιών..."\nΕτικέτες άγιοι, Γέροντας Παΐσιος, δίψα Θεού, κάποιοι που βρήκαν το δρόμο, κάτι περίεργα πράγματα, μοναχοί, σύγχρονοι άγιοι


Έγχρωμες Οθόνες Video LED – Ηλεκτρονικοί Πίνακες Αποτελεσμάτων και Συστήματα Χρονομέτρησης\nΠλήρης σειρά οθονών video LED με ποικίλα μεγέθη αποστάσεων εικονοστοιχείων (pixel pitch),\nαπό μικρά μεγέθη των 2 τ.μ. έως και γιγαντοοθόνες μεγαλύτερες των 100 τ.μ.\nΟθόνες Video LED Εσωτερικού Χώρου (Indoor)\nΚατάλληλες για κλειστά γυμναστήρια. Συνοδεύονται από λογισμικά προγράμματα για αγώνες μπάσκετ, βόλλεϋ, χάντμπολ, κ.ά. Μπορούν να συνδεθούν άμεσα με τους ηλεκτρονικούς πίνακες αποτελεσμάτων και να λάβουν χρόνο απευθείας από το κεντρικό χειριστήριο.\nΟθόνες Video LED Εξωτερικού Χώρου (Outdoor)\nΚατάλληλες για ανοικτά και κλειστά κολυμβητήρια, στάδια και ανοικτά γήπεδα. Συνοδεύονται από λογισμικά προγράμματα ποδοσφαίρου, στίβου, κ.ά. Εξασφαλίζουν απόλυτη στεγανότητα, υψηλή φωτεινότητα και μεγάλη αντοχή στις συνθήκες εξωτερικού χώρου.\nΗ Quince electronics έχει τοποθετήσει οθόνες τεχνολογίας video LED στα σημαντικότερα Ελληνικά αθλητικά κέντρα. Με τις οθόνες της Quince electronics έχουν διεξαχθεί Παγκόσμια και Ευρωπαϊκά πρωταθλήματα με απόλυτη επιτυχία.\nΚλειστό Γήπεδο Δύο Αοράκια\nΚλειστό Κολυμβητήριο Χίου


ΔΙΚΤΥΟΥΡΓΟΣ ΜΑΚΕΔΩΝ Ήδη θα το κατάλαβες Κυριάκοι τι σημαίνουν... - ΔΙΚΤΥΟΥΡΓΟΣ ΜΑΚΕΔΩΝ\nHome / πολιτική / Ήδη θα το κατάλαβες Κυριάκοι τι σημαίνουν...\nΣαν βγεις στον πηγαιμό γυρεύοντας ηγέτη,\nνα εύχεσαι να 'ναι βραχύς ο δρόμος\nκαι των εισοδιστών λίγος ο βίος στο παλάτι.\nΑριστερούς Μητσοτακαίους Λαιστρυγόνας,\nτον κοιμισμένο Κουμουζάλα μη φοβάσαι,\nτέτοια στο δρόμο σου ηύρες γιατί ξέχασες ποιος είσαι,\nκαι πάλι θα βρεις αν λησμονείς αυτοί ποιοι είναι,\nαν πάντα η σκέψις σου δεν μένει δεξιά,\nστην εκλεκτή συγκίνηση του πατριωτισμού.\nδύσοσμα ποταμίσια ψάρια δεν θα συναντήσεις,\nπου τη δεξιά καρδιά σου με μίσος ξεριζώνουν,\nκαι νομιμοποιεί τα ανομήματά τους,\nνα μαγαρίζουν την πατρίδα με λαθραίους\nκαι να πωλούν μαζί με κατσαπλιάδες τη Μακεδονία.\nΝα εύχεσαι να 'ναι βραχύς ο δρόμος.\nΛίγα τα καλοκαιρινά πρωιά να είναι\nθα μπαίνεις σε λιμένας ξεχασμένους•\nνα σταματήσεις σ' εμπορεία ιδεολογικά,\nΜελάδες και Δραγούμηδες, Παπάγους, Μεταξάδες,\nκαι εθνικά μνημεία κάθε λογής,\nόσο μπορείς πιο άφθονα εθνικά μνημεία•\nσε πόλεις σαν αυτές του Σίσι μη ξεχνάς να πας,\nτην ιστορία σου να μάθεις και να μάθεις απ' τους σπουδασμένους.\nΠάντα στον νου σου να 'χεις την πατρίδα.\nΤο να σωθεί αυτή, είν' ο προορισμός σου.\nΚαι βιάσε το ταξίδι.\nΧρόνια πολλά μη διαρκέσει•\nΤώρα, μην ολοφύρεσαι "γελάστηκα",\nαυτοί ήταν οι Μητσοτακαίοι πάντα,\nσπορά κοσμοπολιτισμού ατίμου\nκαι γύπες ωφελιμισμού προσωπικού,\nπου την καταγωγή σου περιγέλαγαν\nκι ολημερίς αυτόχθονα σε λοιδορούσαν.\nΟ ποταπός Σερραίος ήταν που σε πρόδωσε,\nτας δόξας μοναρχών όπου δεν άξιζε να κατακτήσει.\nΚαι νόμισες πως κόμμα είχες της καρδιάς σου,\nτον εσωτερικό εχθρό να τιθασέψει,\nαπαντοχή σε ύπουλους καιρούς\nκι ασπίδα σε γειτόνους επιβούλους.\nΤο κόμμα αυτό σ' έδωσε ωραίο ταξίδι.\nΧωρίς αυτό δεν θα 'φευγε το κτήνος.\nΆλλα δεν έχει πια να δώσει στους πολλούς,\nανήκει στους ολίγους.\nΚι αν πτωχική βρίσκεις την πολιτεία του,\nμόλις σε μήνες τρεις ανήσυχους,\nήδη θα το κατάλαβες Κυριάκοι τι σημαίνουν.\nΑφιερωμένο με αγάπη στους άδολους πατριώτες που δεν επιζητούν τα πλούτη της Ιθάκης, ληστεύοντας ως αργόσχολοι το Δημόσιο Ταμείο, αλλά μια πατρίδα με ασφάλεια, κλίμα, περιβάλλον και ατμόσφαιρα που συγκροτεί η συμβίωση όμαιμων, ομόθρησκων, ομόδοξων και ομότροπων, όπου ελεύθεροι θάλλουν.\nΟ μέγιστος Αλεξανδρινός ας συγχωρέσει την σεβαστική παραποίηση, όμως γι' αυτό έγινε αθάνατος : οι λέξεις του σαν φάροι μας καθοδηγούν πάντοτε προς τις άγνωστες ακτές.


Κίνα Family Of Childhood Industrial Co., Ltd. τελευταία εταιρικά νέα περίπου Υπαίθριος εξοπλισμός φωτογραφικών διαφανειών και ταλάντευσης\nΥπαίθριος εξοπλισμός φωτογραφικών διαφανειών και ταλάντευσης\nΤα προϊόντα σειράς φωτογραφικών διαφανειών των παιδιών Guangdong της οικογένειας της παιδικής ηλικίας σχεδιάζονται από τα μοναδικά και συνεχώς μεταβαλλόμενα παιχνίδια. Ύφος μόδας, γενναιόδωρο, υψηλό σημείο. Η νέα φωτογραφική διαφάνεια, από τη στήλη, σύνδεσμος στη τοπ κάλυψη στηλών, αποτελείται από το κράμα αργιλίου, ανθεκτικός. Η rustproof απόδοση είναι πολύ ισχυρή. Η εμφάνιση περισσότερου ζωηρόχρωμου ηλεκτροστατικού ψεκασμού, αντι UV, ανθεκτική χρήση μπορεί επίσης να εμμείνει με την έννοια λιγότερο σταθερού. Μετά από να συνοψίσει χιλιάδες περιπτώσεις παραγωγής και χρήσης, Guangdong η οικογένεια της παιδικής ηλικίας ξανασχεδίασε ποικίλες φωτογραφικές διαφάνειες συνδυασμού το 2018, και ενίσχυσε τη δομή κάθε συστατικού για να καταστήσει το προϊόν ασφαλέστερο και ανθεκτικότερο. Ο ακόλουθος είναι η Guangdong τμημάτων φωτογραφικών διαφανειών των παιδιών της επιχείρησης υλική οικογένεια της παιδικής ηλικίας. Μετά από να συνοψίσει χιλιάδες περιπτώσεις παραγωγής και χρήσης προϊόντων, το 2018, ξανασχεδίασε ποικίλες συνδυασμένες φωτογραφικές διαφάνειες και ενίσχυσε τη δομή κάθε συστατικού για να καταστήσει το προϊόν ασφαλέστερο και ανθεκτικότερο. Τα εξής είναι το υλικό των μερών φωτογραφικών διαφανειών των παιδιών της επιχείρησής μας:\nΗ στέγη, το διάφραγμα και η φωτογραφική διαφάνεια αποτελούνται από τα εισαγόμενα πλαστικά εφαρμοσμένης μηχανικής, τα οποία διαπερνώ με τους αντι-υπεριώδεις πράκτορες, τον αντιστατικό πράκτορα και τους αντι αποχρωματίζοντας πράκτορες. Έχουν την υψηλής αντοχής, ομαλή επιφάνεια, την καλή ελαστικότητα, την ασφάλεια, και την προστασία του περιβάλλοντος, την καλή καιρική αντίσταση, και το colorfastness.\nΜέρη χάλυβα: η στήλη υιοθετεί έναν γαλβανισμένο σωλήνα χάλυβα, ο οποίος δεν είναι σκουριασμένος. Μετά από την αμμόστρωση και την αμμόστρωση, η επιφάνεια αντιμετωπίζεται με την πλαστική σκόνη της Dupont με τον ψεκασμό διπλός-στρώματος. Είναι σταθεροποιημένο σε 180 ℃ και UV ανθεκτικός.\nΞύλινα μέρη - υψηλός - εισαγόμενο ποιότητα ξύλο ευκαλύπτων, σκληρό ξύλο, καλή εκτέλεση ξήρανσης, ισχυρή αντίσταση ύδατος, μη εύκολη να φορέσει, μη εύκολη να ραγίσει, μη εύκολη στην παραμόρφωση.\nΣχοινί και καθαρά μέρη - υιοθετήστε το θαλάσσιο καλώδιο, ανθεκτικός, ασφαλής και αξιόπιστος.


Τζώρτζης Μονογυιός: Στη Μύκονο η κηδεία του - Η κατάσταση υγείας της συζύγου του\nΤζώρτζης Μονογυιός: Στη Μύκονο η κηδεία του – Η κατάσταση υγείας της συζύγου του\nΣτη Μύκονο θα τελεστεί η κηδεία του Τζώρτζη Μονογυιού, όπως ενημέρωσε ο στενός φίλος του και αντιδήμαρχος του νησιού των Κυκλάδων, Μίλτος Ατζαμόγλου.\nΟ κ. Ατζαμόγλου, μιλώντας στο Star, αναφέρθηκε και στην κατάσταση της υγείας της συζύγου του Τζώρτζη Μονογυιού, μετά το θανατηφόρο τροχαίο στη Βούλα.\n“Η σύζυγος του Τζώρτζη έχει σπασμένα πόδια και αιμάτωμα στους πνεύμονες. Από ώρα σε ώρα βγαίνει από το χειρουργείο. Φαίνεται να είναι σε καλή κατάσταση και να είναι όλα υπό έλεγχο. Η κηδεία του Τζώρτζη θα γίνει στη Μύκονο, στη γενέτειρά του”, ανέφερε ο κ. Ατζαμόγλου.\nΥπενθυμίζεται ότι οΤζώρτζης Μονογυιός, αδερφός της βουλεύτριας της ΝΔ Κατερίνας Μονογυιού, έχασε τη ζωή του μετά από ένα σοκαριστικό τροχαίο στην Παραλιακή το βράδυ της Πέμπτης (14/1). Έπειτα από σφοδρή σύγκρουση, το υπερπολυτελές όχημα τυλίχθηκε στις φλόγες και μετατράπηκε σε άμορφη μάζα σιδερικών.\nΣύμφωνα με πληροφορίες, ο οδηγός φέρεται να οδηγούσε για πρώτη φορά την πολυτελέστατη Ferrari, ενώ οι αρχές ερευνούν τις αιτίες που οδήγησαν στο τροχαίο, στρέφοντας την προσοχή τους στο ενδεχόμενο να εμφανίστηκε κάποιος πεζός ή κάποιο ζώο.\nΣε μία παράκληση για κάθε αυτόπτη μάρτυρα ή οποιονδήποτε γνωρίζει οτιδήποτε για την πορεία του αυτοκινήτου πριν προσκρούσει στο δέντρο και αναφλεγεί, προχώρησε ο Αλέξης Κούγιας, δικηγόρος του Τζώρτζη Μονογυιού.\nΌπως έκανε γνωστό μέσω ανακοίνωσης, ο Τζώρτζης Μονογυιός είχε ανοιχτές υποθέσεις με την ελληνική δικαιοσύνη, ενώ ο γνωστός ποινικολόγος τον εκπροσωπούσε σε υπόθεση αντιδικίας με την πρώην σύντροφό του, με την οποία είχε αποκτήσει εκτός γάμου ένα παιδί.\nΕπεισόδια στο υπουργείο Παιδείας: Κουκουλοφόροι έριξαν πέτρες και καπνογόνα σε αστυνομικούς


Πρώτη μέρα διακοπών :: best-news\nΑρχική Σελίδα > Πρώτη μέρα διακοπών\n«Γιατί;» σχεδόν τραύλισε η Ηλέκτρα από την άλλη άκρη της γραμμής. Ο Μενέλαος γέλασε δυνατά. «Θα πάμε διακοπές στη Νάξο αύριο.» Ακολούθησε μία μεγάλη διακοπή. « Είσαι εκεί; Με ακούς; Μήπως δεν σου αρέσει η Νάξος; Τώρα θα πάω να αγοράσω τα εισιτήρια. Αν θες να πάμε κάπου αλλού, δεν έχω πρόβλημα.» της είπε ο Μενέλαος. «Όχι αγάπη μου, μία χαρά είναι το νησί. Απλά μου ήρθε ξαφνικά όλο αυτό. Είσαι σίγουρος ότι μπορούμε να πάμε διακοπές; Τι θα γίνει με την δουλειά; Και με την κυρία Φρόσω; Το ξέρει; Πώς αντέδρασε;» απάντησε η κοπέλα.


AΓΙΟΣ ΔΗΜΗΤΡΙΟΣ ΣΕΠΟΛΙΩΝ: Ιουλίου 2012\nΣΩΣΤΕ ΤΟ ΙΣΤΟΡΙΚΟ ΕΚΚΛΗΣΑΚΙ ΤΟΥ ΑΓΙΟΥ ΔΗΜΗΤΡΙΟΥ ΣΕΠΟΛΙΩΝ...\nΑναρτήθηκε από ευγενικός στις 2:04 π.μ. Δεν υπάρχουν σχόλια:\nΗ Βούλα Παπαχρήστου είναι "ρατσίστρια" όσο ο Ζαμπέτας...\nΑναρτήθηκε από ευγενικός στις 11:08 π.μ. Δεν υπάρχουν σχόλια:\nΑναρτήθηκε από ευγενικός στις 11:04 π.μ. Δεν υπάρχουν σχόλια:\nΑναρτήθηκε από ευγενικός στις 11:02 π.μ. Δεν υπάρχουν σχόλια:


Aristera sti Mitilini: ΚΑΤΑΘΕΣΗ ΨΥΧΗΣ ΜΕ ΑΦΟΡΜΗ ΕΝΑ ΣΥΝΘΗΜΑ...\nΠριν μερικούς μήνες, υπέπεσε στην αντίληψη μου, γραμμένο σε έναν τοίχο μιας γκρεμισμένης μάντρας, σε μια καταφρονεμένη, άγονη περιοχή αυτού του έρμου τόπου, γραμμένο με μεγάλα φωτεινά γράμματα ένα σύνθημα. Λιτό, απλό. Τέσσερις (4) λέξεις όλο και όλο:\nΘΑ ΤΑ ΞΑΝΑΠΟΥΜΕ… Δ.Σ.Ε..\nΔεν ξέρω ποιος ή ποιοι το έγραψαν. Ίσως κάποιοι ξεχασμένοι αντάρτες να έστειλαν το μήνυμα από το παρελθόν για να θυμίσουν στο επαίσχυντο παρόν την αέναη πάλη για ζωή όσων μοχθούν και αιώνια, σαν προδικασμένο να ‘ναι, λεηλατούνται. Ένα μήνυμα ανάτασης, βρήκα σε έναν γκρίζο τοίχο, ένα μήνυμα αγώνα, να αναβλύζει από το πουθενά, απευθυνόμενο στις καρδίες και το μυαλό των σύγχρονων σκλάβων, των μισθωτών σκλάβων του 21ου αιώνα. Σαν οι ψυχές των σακατεμένων και τυραννισμένων να διάβηκαν από το παρελθόν στο παρόν, για να συναντήσουν την απελπισία των ψυχών του σήμερα και να την φωτίσουν με την γνώση και την δύναμη του χθες. Σαν να θέλησαν να οπλίσουν το χέρι των ιδανικών που έμειναν ανεκπλήρωτα να πλανώνται λοιδορημένα για δεκαετίες από τους άρχοντες αυτού του τόπου, σαν άπνοες σκιές, αδικημένες, που θρηνούν βουβά για την νίκη των Ανθρώπων που τους στερήθηκε.\nΈμαθα όμως να μην πιστεύω σε φαντάσματα. Ούτε σε θεούς, ούτε σε δαίμονες. Έμαθα από μικρό παιδί, από τότε που θυμάμαι συνειδητά την ύπαρξή μου, να πιστεύω στους ανθρώπους του μόχθου, στους ανθρώπους που έζησαν και ζουν με αξιοπρέπεια. Αυτούς που όταν μιλάνε σε κοιτάζουν στα μάτια. Αυτούς που σε αποκαλούν «Σύντροφο» χωρίς να περιμένουν ανταλλάγματα. Αυτούς που σου στέκονται, στα δύσκολα. Αυτούς που έμειναν πλάι σου ακόμα και όταν εσύ είχες αφήσει το δρόμο, μαζί με πολλούς άλλους, ξεγελασμένος από την γυάλινη εποχή των πλαστικών ονείρων.\nΈμαθα να αφουγκράζομαι τους Κομμουνιστές γιατί μου μίλησαν για τις αλήθειες της τάξης μου.\nΈμαθα να ακούω τους Κομμουνιστές γιατί μου μίλησαν για την εκμετάλλευση.\nΈμαθα να σέβομαι τους Κομμουνιστές γιατί μου μίλησαν για εργασία με δικαιώματα, όταν οι άλλοι εχθές ακόμα μου μιλούσαν για την απασχόληση και την ευαλφάλεια, για να μου στερήσουν τα πάντα σήμερα.\nΈμαθα να στέκομαι δίπλα στους Κομμουνιστές γιατί όταν ήμουν μόνος, απελπισμένος, και ένιωθα αδύναμος, μου μίλησαν για την δύναμη της ενότητας των πολλών. Έμαθα να πιστεύω τους Κομμουνιστές γιατί μου μίλησαν απλά, ειλικρινά, ΑΛΗΘΙΝΑ.\nΘΑ ΤΑ ΞΑΝΑΠΟΥΜΕ λοιπόν στους αγώνες που έρχονται, εκεί που το παρελθόν θα συναντήσει το μέλλον που δεν γεννήθηκε ακόμα.\nΘΑ ΤΑ ΞΑΝΑΠΟΥΜΕ όταν η αξιοπρέπεια μας, θα τσακίσει την ξετσιπωσιά «σας».\nΘΑ ΤΑ ΞΑΝΑΠΟΥΜΕ λοιπόν, όταν ο φόβος μας, συντρίψει το θράσος «σας», και δρασκελίσει θαρρετά με τόλμη προς το «δικό» μας αύριο.\nΘΑ ΤΑ ΞΑΝΑΠΟΥΜΕ γιατί χρωστάμε σε αυτούς που θυσίασαν ανιδιοτελώς την ομορφιά της νιότης τους για να μπορούν οι δουλευτάδες αυτού του τόπου να είναι κύριοι των καιρών τους.\nΘΑ ΤΑ ΞΑΝΑΠΟΥΜΕ, λοιπόν, γιατί το χρωστάμε στους εαυτούς μας μα πιότερο γιατί το χρωστάμε στα παιδιά μας, καθώς και στα παιδάκια που δεν γεννήθηκαν ακόμα.\nΘΑ ΤΑ ΞΑΝΑΠΟΥΜΕ γιατί μας δίδαξε ο Che ότι «η Επανάσταση δεν είναι ένα μήλο που θα πέσει όταν θα έχει ωριμάσει. Πρέπει να το κάνεις να πέσει».\nΘΑ ΤΑ ΞΑΝΑΠΟΥΜΕ, εν τέλει, γιατί στα αυτιά των ζωντανών όσο θα υπάρχει Ιμπεριαλισμός πάντα θα αντηχεί η κραυγή του Επαναστάτη Αργεντίνου γιατρού από τα\nβουνά της Sierra Maestra:\nΑπό το redfly planet (http://redflyplanet.blogspot.com)\nΑναρτήθηκε από Aristera sti Mitilini στις 1:35 π.μ.\nΕτικέτες ΔΣΕ, ΚΟΜΜΟΥΝΙΣΜΟΣ


ΣΥΡΙΑ - Χημικά όπλα: Tι έχει και τι δεν έχει ο Άσαντ, πως μπορεί να τα χρησιμοποιήσει | OnAlert\nΣΥΡΙΑ – Χημικά όπλα: Tι έχει και τι δεν έχει ο Άσαντ, πως μπορεί να τα χρησιμοποιήσει\n07/05/2013 - 00:31\nΤι συμβαίνει με τα χημικά όπλα στη Συρία; Ποιος τα έχει και ποιος τα χρησιμοποιεί; Ο Αμερικανός πρόεδρος υποστήριξε πολλές φορές ότι ο Άσαντ και οι κυβερνητικές δυνάμεις χρησιμοποίησαν τέτοια όπλα. Οι εμπειρογνώμονες του ΟΗΕ υποστήριξαν ότι οι αντικαθεστωτικοί είναι αυτοί που χρησιμοποίησαν αέριο σαρίν.\nΤο αμερικανικό think tank Stratfor είχε κάνει μία ανάλυση σχετικά με τα χημικά όπλα που υπάρχουν στη Συρία, πριν η αμερικανική ηγεσία υιοθετήσει δημόσια την βεβαιότητα ότι ο Άσαντ τα χρησιμοποιεί.\nΣύμφωνα με την ανάλυση του Stratfor το καθεστώς της Συρίας εκτιμάται ότι έχει αναπτύξει ένα μεγάλο πρόγραμμα χημικών όπλων. Η εκτίμηση των αμερικανών συντακτών της ανάλυσης ήταν ότι ακόμη κι αν το καθεστώς Άσαντ διαθέτει τα χημικά όπλα για τα οποία το κατηγορύν ,πολύ δύσκολα θα προχωρούσε στη χρήση τους. Κι αυτό γιατί όχι μόνο δεν θα του εξασφάλιζαν την επικράτηση αλλά αντιθέτως θα προκαλούσαν με βεβαιότητα ξένη επέμβαση.\nΤα κύρια χημικά όπλα στο οπλοστάσιο του καθεστώτος Άσαντ πιστεύεται ότι είναι σαρίν, VX, Tabun και αέριο μουστάρδας. Μια πηγή Stratfor έχει δηλώσει ότι το καθεστώς έχει περίπου 650 τόνους σαρίν, 200 τόνους αερίου μουστάρδας και ένα πολύ μικρότερο απόθεμα του VX.\nΜια άλλη πηγή είπε κατά το Stratfor ότι η δομή διοίκησης των πυραύλων και των χημικών όπλων έχει αλλάξει δύο φορές από το Μάρτιο του 2011, αλλά παραμένει υπό τον άμεσο έλεγχο του Άσαντ και του επικεφαλής του εθνικού συμβουλίου ασφαλείας, Ali Mamluk.\nΠριν ξεκινήσει η σύγκρουση τα χημικά όπλα του Άσαντ βρίσκονταν αποθηκευμένα ,σύμφωνα πάντα με εκτιμήσεις κοντά στη πόλη Χόμς, στην ανατολική Δαμασκό,στο Χαλέπι ,στη Λατάκια και στην Παλμύρα.\nΌσον αφορά την χρήση των όπλων, οι δυνάμεις του αλ Άσαντ έχουν πολλές επιλογές,σύμφωνα με το Stratfor. Mπορούν να χρησιμοποιηθούν από το πυροβολικό ή από πυραύλους αεροσκαφών.\nΤο καθεστώς θα μπορούσε να κάνει χρήση χημικών όπλων μέσω βαλλιστικών πυραύλων. Οι εκτιμήσεις ποικίλλουν σημαντικά, αλλά πιστεύεται ότι λειτουργούν περίπου 200 σχετικά μικρής εμβέλειας SS-21 και περίπου 200 έως 300 Scud-B και Scud-Cs .\nΤο συριακό καθεστώς διαθέτει επίσης έναν περιορισμένο αριθμό των Scud-D με βεληνεκές έως και 700 χιλιόμετρα.\nΣυρίας βαλλιστικών πυραύλων είναι υγρό που χρησιμοποιείται ως καύσιμο, ως εκ τούτου απαιτούν περισσότερο χρόνο για να τροφοδοτήσουν και να προετοιμαστούν από τα στερεά που χρησιμοποιείται ως καύσιμο πυραύλων.\nΗ συριακή αεροπορική δύναμη έχει εξασθενίσει σημαντικά από τον πόλεμο.\nΩστόσο, το συριακό καθεστώς διαθέτει περίπου 50 Mig-23 και 20 Su-24 και 22 Su-60.\nΠεριβαλλοντικοί Παράγοντες και Περιορισμοί\nΕνώ η Συρία έχει δηλώσει ότι δεν θα χρησιμοποιήσει χημικά όπλα εναντίον των ανταρτών, η Δαμασκός δεν έχει αποκλείσει την ανάπτυξή τους ενάντια σε αυτό που αποκαλεί «εξωτερική επιθετικότητα και απειλή.\nΌμως σύμφωνα με το Stratfor ”ακόμα και αν το καθεστώς της Συρίας αποφασίσει να χρησιμποιήσει αυτά τα όπλα, θα αντιμετωπίσει σημαντικά εμπόδια”.\nΤα χημικά όπλα απαιτούν πολύ συγκεκριμένες καιρικές και γεωγραφικές συνθήκες για να είναι όσο το δυνατόν πιο αποτελεσματικά. Για παράδειγμα στις αστικές περιοχές η αποτελεσματικότητά τους αμφισβητείται,ως προς τον μεγάλο αριθμό θυμάτων που μπορεί να προκαλέσουν. Είναι όμως βέβαιο ότι θα επιδράσουν στην ψυχολογία του πληθυσμού.\nΗ ανάλυση του Stratfor κατέληγε ότι η χρήση χημικών στη Συρία είναι μια πολύ δύσκολη υπόθεση η οποία θα προκύψει μόνο αν το καθεστώς πιεστεί πολύ σκληρά και πιστέψει ότι αυτή είναι η μοναδική επιλογή για να ανατρέψει κατααστάσεις.


αλεπούδες στη μπαριέρα | το βυτίο\n← στη ραδιόφουσκα για την παύση πληρωμών\nΙουνίου 28, 2010 · 8:00 μμ\nαλεπούδες στη μπαριέρα\n* Το ‘χει η μοίρα μου να ακούω όλα τα άθλια νέα σε κάθετες της Πέτρου Ράλλη. Πριν από δύο περίπου εβδομάδες οδηγώντας άκουσα στο ραδιόφωνο την είδηση που έμελε να καταστρέψει το πρωινό μου. Παραχωρείται λέει η έκταση του ΚΑΠΕ στο Σούνιο σε κάποιον ιδιώτη / επενδυτή. Πρόκειται για εκείνο το κομμάτι στα Λεγραινά, που έχει σώσει τον μήνα Ιούλιο τα τελευταία τρία τουλάχιστον χρόνια (Δεν μιλάω φυσικά για την παραλία, στην είσοδο της οποίας υπάρχει η ταμπέλα ΚΑΠΕ, για την οποία έγραψαν επανειλημμένως τα free press παραδίνοντάς τη στο χάος του εσωτερικού τουρισμού).\nΑκούω τη συζήτηση στην εκπομπή και με πιάνει πανικός. Μιλάνε για ανάπτυξη, εκμετάλλευση της παραλίας, αναψυκτήρια, σύγχρονες εγκαταστάσεις για την εξυπηρέτηση του επισκέπτη και του τουρίστα. Σκέφτομαι να κάνω αναστροφή και να κατευθυνθώ αμέσως εκεί να προλάβω να κάνω μια βουτιά πριν καταπιούν και αυτό το μέρος οι πλαστικές τεντώστρες® και τα σοκολατένια αντηλιακά. Μουρμουρίζω, όχι χωρίς απόγνωση, ότι τελειώνουν σιγά σιγά τα καταφύγια, εκμηδενίζονται οι πραγματικοί τόποι για να αντικατασταθούν από τραπεζοκαθίσματα, γκαζόν και τζαμαρίες. Σκέφτομαι – με κάποια ηλίθια ανακούφιση ομολογώ – ότι τουλάχιστον πρόλαβαν κάποτε να φτάσουν σε μέρη που ακροβατούσαν στο όριο της αλήθειας και του ονείρου ο Μίλερ, ο Ντάρελ, ο Λακαριέρ, οι γονείς μου και οι κουμπάροι τους, ο Θας, ο Βακαλόπουλος και μερικοί ακόμη (ίσως κι εγώ). Πρόλαβαν να τα δουν και τώρα, για καλή μου τύχη, τα περιγράφουν. Γνωρίζω ασφαλώς ότι τα όρια σ’ αυτούς τους τόπους ήταν θολά, γι’ αυτό και όσα ακούω ότι συνέβαιναν εκεί λίγη σημασία έχει αν είναι κομμάτια ενός μυθιστορήματος ή λόγια που όντως ανταλλάχθηκαν μια βραδιά του Αυγούστου.\n* «είναι γνωστό ότι οι επαφές με το αυθεντικό τελειώνουν πάντοτε ή με εμπορευματοποίηση ή με έφοδο της αστυνομίας». Ο κύριος Κοκτό ύπουλα παραφρασμένος.\n* Προχθές κοντά στο σημείο που ο δρόμος για την Καλαμάτα στρίβει δεξιά για Πύλο, παρατηρώ μια γριά καθισμένη σε μια καρέκλα μπροστά στην πόρτα του σπιτιού της. Μέχρι λίγο πριν την Κορώνη, όπου και έκανα τη βουτιά μου, τους βλέπω σε μπαλκόνια, καφενεία και πεζοδρόμια. Η στάση τους μου είναι γνωστή απ’ τον παππού μου. Θυμάμαι ελάχιστα πράγματα, αλλά θυμάμαι ότι καθόταν σε μια καρέκλα με τις ώρες, αμίλητος και κοίταζε προσεκτικά τα αυτοκίνητα που περνούσαν.\nΈμοιαζε τότε, όπως έμοιαζαν και οι γέροι τώρα, να κατέχουν ένα είδους μυστικό. Την ιδέα της ακινησίας και της βραδύτητας ή τον τρόπο του βλέμματος. Φυσικά οι παππούδες δεν κοίταζαν ούτε τότε, ούτε τώρα τις ρόδες που γύριζαν σαν τρελές μπροστά τους. Το μυστικό που ήξεραν ήταν ακόμη πιο απλό απ’ την σχολαστική παρατήρηση του τοπίου και των περαστικών. Οι άνθρωποι αυτοί ήξεραν απλά να υπάρχουν μέσα στο τοπίο, να είναι μέρος του κόσμου, συμμέτοχοι και συνένοχοι στο ατελείωτο πανηγύρι του καλοκαιριού.\n* Την επόμενη μέρα κάνω το λάθος να πάρω Καθημερινή. Έλλειμμα, χρέος, δημοσιονομική σταθερότητα. Οι θιασώτες της ανάπτυξης και της παραγωγικότητας μας μιλούν για τα νούμερα του ελληνικού κράτους και ποτέ για τους ανθρώπους του. Κανείς δεν ενδιαφέρεται να μάθει πού ακριβώς ζει, τι συμβαίνει τριγύρω του, τι υπάρχει έξω απ’ την οθόνη του υπολογιστή του. Χειροκροτούν τις επενδύσεις, την παραγωγικότητα. Χειροκροτούν το τέλος της Βοϊδοκοιλιάς, μιλώντας για γήπεδα γκολφ και το παράδειγμα της Ισπανίας. Κοιμούνται και βλέπουν τουρίστες με σορτσάκια και άσπρη κάλτσα. Αν μπορούσαν, δεν θα παραχωρούσαν μόνο τα Λεγραινά αλλά και τον Ταΰγετο, την Δονούσα και τον Παρνασσό. (λάθος μου, αυτόν τον τελευταίο τον έχουν παραχωρήσει ήδη). Άλλωστε μια βόλτα στο Σούνιο αρκεί για να σε πείσει ότι οι ακρογιαλιά είναι ιδιωτική και ανήκει στα περιφραγμένα συγκροτήματα εξοχικών. Άθλιοι Αθηναίοι εκστρατεύουν με μεζονέτες και την ξαπλώστρα παραμάσχαλα ενάντια στα βότσαλα. Ο αρθογράφος συνεχίζει. Ερμηνεύει την πρόοδο. Ονειρεύεται μια πλούσια Ελλάδα με υπερσύγχρονες υπηρεσίες και ακριβό εισιτήριο εισόδου. Το λευκό του πλαστικού για το λευκό του Μύρτου. Τουλάχιστον θα είμαστε μοντέρνοι και θα έχουμε LCD οθόνη και ψηφιακά κανάλια.\n*Το αυτοκίνητο κυλάει στην Μεσσηνία και την Αρκαδία. Ο πολιτισμός είναι τα χτυπημένα πτώματα στην εθνική οδό. Αλεπούδες στα δεξιά του οδοστρώματος, στη διπλή γραμμή που απαγορεύει την προσπέραση, πάνω στη μπαριέρα. Προχωρώντας αποφεύγουμε σκαντζόχοιρους. Λίγο αργότερα, η πρόοδος είναι οι ατελείωτες ουρές στα διόδια στα Μέγαρα. Αυτοκίνητα που τρέχουν πανικόβλητα στη βοηθητική λωρίδα την Κυριακή το βράδυ.\nΥΓ. το μόνο κείμενο που είδα όλο αυτόν τον καιρό, το οποίο δεν ασχολείται με αριθμούς και πλούτο αφηρημένα και γενικά, αλλά γνωρίζοντας (και επιθυμώντας να γνωρίζει) ότι βρισκόμαστε σε αυτό το συγκεκριμένο σημείο του χάρτη είναι αυτό. Καλά εντάξει δεν τα διάβασα και όλα.\nFiled under πολιτισμός και καβαλίνα, τόποι που φαντάστηκα\n12 responses to “αλεπούδες στη μπαριέρα”\nΙουνίου 28, 2010 στο 8:28 μμ\n»ο Θας, ο Βακαλόπουλος και μερικοί ακόμη (ίσως κι εγώ)» οι γκάου\nοι γκάου πίου\nτσιμέντο, βλακεία και στον αντίποδα\nΙουνίου 28, 2010 στο 11:55 μμ\nΤο θεωρώ μεγάλη τύχη που ως παιδί πήγαινα σε παραλίες χωρίς ίχνος πολιτισμού, με νερό και σαντουιτσάκι από το σπίτι. Όταν ξεκίνησε ο εκπολιτισμός δε με πείραζε που από τις δέκα παραλίες υπήρχε και μία που να έρχεται ο καφές μου παγωμένος, αλλά πλέον είναι εννέα στις δέκα και καθε χρόνο εκτοπιζόμαστε όλο και περισσότερο για να βρούμε κάπου να κάνουμε μπάνιο που να ακούμε μόνο το πλιτς πλατς, άντε και καμια παρέα απο δίπλα.\nΕπίσης, ας μου εξηγήσει κάποιος γιατί ο κόσμος πάει για κάμπινγκ και παίρνει μαζί του και την τηλεόρασή του.\nΠαράθεμα: Tweets that mention αλεπούδες στη μπαριέρα « το βυτιο -- Topsy.com\nΙουνίου 29, 2010 στο 1:10 πμ\nΤο λινκ στο τέλος είναι πολύ ενδιαφέρον!\nΙουνίου 29, 2010 στο 11:27 πμ\nΚάθομαι και κοιτάω την οθόνη σαν χαζή λιγάκι, μου έχει κολλήσει αυτή η φράση:\n«Ο πολιτισμός είναι τα χτυπημένα πτώματα στην εθνική οδό.»\nΔεν ξέρω τι να πω, μου τη σπάει να θέλω να πω μπράβο για ένα τέτοιο κείμενο, γιατί άμα γράφονται τέτοια -γαμάτα- κείμενα πάει να πει πως είναι τελείως σκατά τα πράγματα.\nΙουνίου 29, 2010 στο 2:00 μμ\nω, μα την αγία βραδύτητα.\nΤο Σ, όλο λέγαμε τώρα να φύγουμε απ’ την παραλία κι όλο ξαναβουτούσαμε.\n@ enfant raté,\nκαλά αυτό με την τηλεόραση είναι ανέκδοτο.\nΚαι υπάρχουν μέρη πλέον που πρέπει να καταβάλεις μεγάλη προσπάθεια για να βρεις παραλία άνευ ξαπλώστρας και μπιτς μπαρ επί της θάλασσας.\nτο είδα στο μπαζ. Χωρίς να θέλω να υποβαθμίσω τον αριστερισμό μου και τους δεκάδες οικονομολόγους που αρθρογραφούν τον τελευταίο καιρό, μπορώ να πω ότι πραγματικά είναι μακράν ότι πιο ενδιαφέρον διάβασα. Δλδ ο άνθρωπος ασχολείται με την οικονομία στην Ελλάδα και νομίζω λαμβάνει υπόψη το πού βρισκόμαστε όχι μόνο με αυστηρά οικονομίστικα κριτήρια, αλλά και με βάση το τί μπορεί και θέλει να είναι η Ελλάδα στον παραγωγικό τομέα.\n@ έλα ρε Κροτ, δεν είναι τελείως σκατά. η Μεσσηνία το Σάββατο ήταν υπέροχη. Και μου φάνηκε ότι σε κπ σημεία τα δέντρα παλεύουν να ξαναγεννηθούν.\nΙουνίου 29, 2010 στο 2:48 μμ\nη Αθήνα σήμερα, πώς είναι; 😛\nΙουνίου 29, 2010 στο 2:52 μμ\nμέχρι το μεσημέρι ήμανε Πειραιά – Νίκαια. Δεν έχω προσωπική άποψη για σήμερα και γενικώς δεν έχω ακούσει και τπτ. Μόνο με το Μάνο μίλησα λιγάκι που ήταν κέντρο.\nομολογώ σήμερα λιποτάκτησα.\nΙουνίου 29, 2010 στο 5:02 μμ\n[εμείς σε συμπαθούμε κι ας είσαι λιποτάκτης]. 🙂\nΙουνίου 29, 2010 στο 7:54 μμ\nΉλθατε στα μέρη μας και είδατε.Εμείς την «εξέλιξη» την παρακολουθούμε σε σλόου μόσιον.Κάτι σαν το μαρτύριο της σταγόνας.Και δεν έχουμε να τα βάλουμε μόνο με μεγαλοεπενδυτές αλλά κυρίως με κοτσαμπάσηδες( ε ναι!δεν έχουμε ενημερωθεί ακόμα για την επανάσταση του 1821…)\nΙουλίου 9, 2010 στο 1:54 πμ\nΠού πάνε οι παραλίες όταν πεθαίνουν;\nΠροσδοκώ ανάσταση νεκρών και μια Φοινίκη αμόλυντη από Κόστες, Κομπόστες, αλλοφερμένα κεφάλαια και τα Μαλιβουνέζικα ήθη και έθιμα που επιβάλλουν.\nΥΓ Η Βοϊδοκοιλιά δεν πεθαίνει ακόμα, καθότι προστατευόμενος βιότοπος- ακόμα ε;. Ωστόσο οι παραλίες εκατέρωθεν έχουν αλωθεί εδώ και καιρό, από ντεσιμπέλ, αποτσίγαρα, ξαπλώστρες, κάνοντας τα παιδικά καλοκαίρια κυριολεκτικό Paradise Lost.\nΉμουν τυχερή που τα έζησα.\nΙουλίου 10, 2010 στο 11:57 πμ\nναι δυστυχώς. Δεν μπορείτε να φανταστείτε τί νεύρα έχω κάθε καλοκαίρι που πάω στο χωριό όταν συζητάμε για τους τοπικούς άρχοντες.\nΑσύλληπτο πράγμα οι κοτζαμπάσηδες.\n@ Aeon Flux,\nοι γύρω απ’ τη Βοϊδοκοιλιά έχουν παραδοθεί ήδη ολοκληρωτικά.\nΧθες μου περιέγραφαν τα ίδια για το Γαϊδουρονήσι.\nΟπότε συμμερίζομαι τα όνειρά σας και ελπίζω γενικώς και αορίστως.\nπειράζει, δεν πειράζει tovytio.wordpress.com/2019/04/09/its… https://t.co/W8OlpQm7Es 1 week ago\nστάχτη στα μπατζάκια μας tovytio.wordpress.com/2019/03/28/sta… https://t.co/ysN2LhJr7r 3 weeks ago


ΕΠΙΣΗΜΟ: «Μπαμ» με Τοροσίδη ο Ολυμπιακός! | ksypnarellhna\nΕΠΙΣΗΜΟ: «Μπαμ» με Τοροσίδη ο Ολυμπιακός!\nΑκόμα μία ελληνική επιστροφή για τον Ολυμπιακό με τον Βασίλη Τοροσίδη να ανακοινώνεται από τους ερυθρόλευκους, έχοντας μείνει ελεύθερος από την Μπολόνια!\nΟ 33χρονος Έλληνας διεθνής άσος έπιασε και επίσημα ξανά Λιμάνι. Από τον Ολυμπιακό είχε φύγει για την ομάδα της Ρόμα το 2013.\nΟ Βασίλης Τοροσίδης γυρίζει για την περαιτέρω ενίσχυση του ελληνικού στοιχείου καθώς και για την παρουσία του στα αποδυτήρια. Στον πειραϊκό σύλλογο είχε 185 ματς με 17 γκολ και 20 ασίστ.\n«Καλώς ήρθες σπίτι σου Βασίλη», γράφει χαρακτηριστικά η ανακοίνωση των ερυθρόλευκων!


Εντυπωσιακό ντεμαράζ στις τράπεζες και «άδειασμα» των shorts - BANKSNEWS.GR\nΚαιρό είχαμε να δούμε τόσο εντυπωσιακό «άδειασμα» στους shorts, όπως αυτό που έλαβε χώρα στο φινάλε της χθεσινής συνεδρίασης στις τραπεζικές κυρίως μετοχές! Ένα… άδειασμα που θύμισε άλλες εποχές, με τους long να επιβάλουν τη δική τους «αλήθεια», οδηγώντας σε εντυπωσιακή άνοδο και τις τέσσερις μεγάλες τραπεζικές μετοχές.\nΜάλιστα, το Χ.Α. έκλεισε για 2η συνεχή συνεδρίαση στο υψηλό ημέρας, ενώ μετά και τη χθεσινή άνοδο έχει μειώσει σημαντικά τις απώλειες του Αυγούστου, ενώ απομένουν δύο ακόμη (με τη σημερινή) συνεδριάσεις για την ολοκλήρωση του μήνα. Και όλα αυτά, παρ’ ότι έως τα μέσα του Αυγούστου ο Γενικός Δείκτης έφτασε να υποχωρεί άνω του 11%, ενώ ο τραπεζικός δείκτης έφτασε να χάνει περί το 25%!\nΠαράλληλα, το Χ.Α. πιστοποίησε για άλλη μια φορά ότι κρατάει τη ζώνη των 820-830 μονάδων, επίπεδα όπου εξαντλούνται οι όποιες διαθέσεις για προσφορά, ενώ είναι εξαιρετικά θετική εξέλιξη το κλείσιμο πάνω και από τις 840 μονάδες. Το γεγονός ότι στα επίπεδα κάτω από τις 830 μονάδες οι πωλήσεις εξαντλήθηκαν και «στέγνωσαν» οι τζίροι, έδωσε την ευκαιρία στους long να αναλάβουν εύκολα την πρωτοβουλία των κινήσεων και να οδηγήσουν σε εντυπωσιακό κλείσιμο τόσο τις τράπεζες, όσο και ορισμένα blue chips του FTSE 25.\nΕξαιρετικά θετική εξέλιξη είναι επίσης το γεγονός ότι ο τραπεζικός δείκτης, παρά την ενδοσυνδριακή παλινδρόμηση, επανήλθε θεαματικά πάνω από τις 700 μονάδες κλείνοντας μάλιστα στις 731,88 μονάδες με άνοδο 4,44% και φυσικά στο υψηλό ημέρας.\nΜάλιστα, πρόκειται για το υψηλότερο κλείσιμο για τον τραπεζικό δείκτη από τις 2 Αυγούστου, που σημαίνει ότι καλύφθηκε ένα σημαντικό μέρος από την πρόσφατη διόρθωση. Η Eurobank έκλεισε με άνοδο 4,71%, η Alpha Bank 4,45%, η Εθνική 4,40% και η Πειραιώς 3,91%. Αρκετά… ομοιογενής συμπεριφορά των τραπεζικών μετοχών, κάτι όχι και τόσο συνηθισμένο τελευταία.\nΜένει να δούμε αν η χθεσινή κίνηση των αγοραστών θα έχει και συνέχεια σήμερα, να «πατούσε» σε κάποια είδηση ή σε κάποιες θετικές εξελίξεις, ή αν ήταν μόνο κερδοσκοπικό… μπάσιμο. Θυμίζουμε ότι ο τραπεζικός δείκτης στην τελευταία συνεδρίαση του Ιουλίου είχε κλείσει στις 828,24 μονάδες.\nΧρήση της ψηφιακής πλατφόρμας της Ανεξάρτητης Αρχής Δημοσίων Εσόδων (ΑΑΔΕ), myDATA, μπορούν πλέον να...\nΤη συνάντηση αξιωματούχων της Ελλάδας και της Τουρκίας προανήγγειλε ο Τούρκος Υπουργός Άμυνας,...


Έχω μάτια και βλέπω: Κραυγή αγωνίας από Έλληνα που καταζητούν οι Αλβανοί .«Είμαι Έλληνας, βοηθήστε με».\nεξωραΐσει ηρώο αφιερωμένο στους Έλληνες πεσόντες του πολέμου του 1940-1941 στην περιοχή της Κορυτσάς, προκαλώντας τις έντονες αντιδράσεις...\nΑναρτήθηκε από exomatiakaivlepo στις 2/02/2012 09:49:00 μ.μ.\nΑνώνυμος Πέμ Φεβ 02, 10:31:00 μ.μ. 2012\nΠου είστε ρε Έλληνες υπουργοί των Εξωτερικών; Σα δε ντρέπεστε μας ξεφτιλίζετε συνέχεια. Οι αλβανοί αλωνίζουν εδώ και στη χώρα τους μας κατατρέχουν τα φίδια.\nΠου είναι τα ίσα ανθρώπινα δικαιώματα ρε;;;;;;;;;;;;;\npangeorgopoulos Σάβ Φεβ 04, 12:58:00 π.μ. 2012\nΠΟΙΟΣ ΝΑ ΤΟΝ ΒΟΗΘΗΣΕΙ Ο κ. ΔΗΜΑΣ, ΠΟΙΟΣ; ΕΙΝΑΙ ΕΛΛΗΝΕΣ ΑΥΤΟΙ ΠΟΥ ΜΑΣ ΚΥΒΕΡΝΟΥΝ;


ΣΚΕΦΤΟΜΑΣΤΕ ΕΛΛΗΝΙΚΑ: ΠΡΟΣΟΧΗ. Πανε για ΝΕΑ ΕΘΝΙΚΗ ΠΡΟΔΟΣΙΑ. Παράνομη η Πενταμερής για την Κύπρο - Οδηγεί σε διάλυση του κυπριακού κράτους ...ΚΑΙ ΜΙΑ ΣΗΜΑΝΤΙΚΗ ΓΝΩΜΑΤΕΥΣΗ ΤΟΥ ΚΑΘΗΓΗΤΗ ΓΙΩΡΓΟΥ ΚΑΣΙΜΑΤΗ\nΠΡΟΣΟΧΗ. Πανε για ΝΕΑ ΕΘΝΙΚΗ ΠΡΟΔΟΣΙΑ. Παράνομη η Πενταμερής για την Κύπρο - Οδηγεί σε διάλυση του κυπριακού κράτους ...ΚΑΙ ΜΙΑ ΣΗΜΑΝΤΙΚΗ ΓΝΩΜΑΤΕΥΣΗ ΤΟΥ ΚΑΘΗΓΗΤΗ ΓΙΩΡΓΟΥ ΚΑΣΙΜΑΤΗ\nΟ Πρόεδρος Αναστασιάδης αναιρεί πλέον κάθε μέρα που περνάει και από μία από τις βασικότερες κόκκινες γραμμές για το Κυπριακό, που απετέλεσαν συνεχώς, από το 1974, τα ανυποχώρητα σημεία όλων των ελληνικών και κυπριακών κυβερνήσεων. Βασίζεται στο σοκ... στις γιορτές και στη στήριξη και τεχνολογία των πιο έμπειρων δυνάμεων στον κόσμο σε πορτοκαλί επαναστάσεις, παραπλάνηση και μεταμοντέρνα πραξικοπήματα.


ΑΛΚΙΒΙΑΔΗΣ ΒΑΤΟΠΟΥΛΟΣ | in.gr\nΚαμπανάκι κινδύνου στη Β. Ελλάδα - Γιατί έχουμε πιο πολλά κρούσματα κοροναϊού\n«Δεν μπορώ να πω εάν θα γίνουν παρελάσεις ή όχι θα το δούμε αυτό, νομίζω ότι θα πρέπει να είμαστε όσο το δυνατόν πιο προσεκτικοί», τόνισε ο καθηγητής Μικροβιολογίας Αλκιβιάδης Βατόπουλος.\nΟδηγίες Βατόπουλου για την επιστροφή των εκδρομέων - «Τεστ μόλις φτάνουμε σπίτια μας»\nΟι περισσότεροι βρίσκονται σε διακοπές, με αποτέλεσμα να επιβραδύνεται ο ρυθμός εμβολιασμών. Σύμφωνα με τον κ. Βατόπουλο, ο καθένας μπορεί να εμβολιαστεί ακόμα και στον τόπο διακοπών του.\nΠότε θα έρθει το τέλος της πανδημίας; - Τι είπε ο Βατόπουλος για το ενδεχόμενο τρίτης δόσης\nΠότε και τι θα σημάνει την λήξη πανδημίας - Τι είπε ο καθηγητής μικροβιολογίας Αλκιβιάδης Βατόπουλος\nΟ κόσμος να πειστεί για την ασφάλεια του εμβολίου - Τι είπε για την τρίτη δόση ο Βατόπουλος\n«Όσο πιο πολλοί εμβολιάζονται, τόσο θα μειώνονται οι μεταλλάξεις, θα ελαττώνεται ο ιός και θα εξαφανιστεί. Δεν έχει νόημα να περιμένουμε ένα εμβόλιο το οποία θα παρέχει ανοσία σε όλες τις μεταλλάξεις. Πρέπει να εκμεταλλευτούμε τα εργαλεια που έχουμε για να επιστρέψουμε στην κανονικότητα», τόνισε ο καθηγητής μικροβιολογίας, Αλκιβιάδης Βατόπουλος\n«Είμαστε σε ανορθόδοξο πόλεμο με τον κοροναϊό» - Τι λέει ο Βατόπουλος\nΠότε θα έχουμε μείωση κρουσμάτων -Τι θα γίνει με τις μετακινήσεις το Πάσχα\nΣταδιακό άνοιγμα από αρχές Απριλίου «βλέπει» ο Βατόπουλος\nΣύμφωνα με τον κ. Βατόπουλο, το ΕΣΥ πρέπει να στελεχωθεί, για να αντέξει\n«Δύσκολο να ανοίξει το λιανεμπόριο με 2.000 κρούσματα» - Τι είπε ο Βατόπουλος για τα σχολεία\n«Οποιοδήποτε άνοιγμα έχει τους κινδύνους του. Για το πρώτο δειλό, άνοιγμα, αυτό των κομμωτηρίων, νομίζω ότι σωστά γίνεται, καθώς θα πρέπει να υπάρχει μια βοήθεια στον κόσμο, να πάρει μια ανάσα, καθώς ανεβάζει το ηθικό. Είναι μια αποσυμπίεση κι ένα δειλό άνοιγμα της οικονομίας», σημείωσε ο κ. Βατόπουλος\nΒατόπουλος: Να υπάρξει πολιτικό μορατόριουμ για τις συγκεντρώσεις - Τι είπε για τις μεταλλάξεις\n«Όταν εννοώ μορατόριουμ, εννοώ μορατόριουμ των πάντων και κυβέρνησης και αντιπολίτευσης και συλλογικοτήτων και των πάντων. Τώρα έχουμε πρόβλημα δημόσιας υγείας και πρέπει να επικεντρωθούμε σε αυτό. Ας έχουμε χρόνο να τσακωθούμε αργότερα»,\nΒόμβα Βατόπουλου: Ανοιχτό το ενδεχόμενο για νέα μέτρα εκτός από την παράταση του lockdown\nΣήμερα αποφασίζουν για παράταση του lockdown\nΒατόπουλος: Οι μεταλλάξεις αλλάζουν τους κανόνες του παιχνιδιού – Θα αναβαθμίσουμε τα μέτρα\nΟ κ. Βατόπουλος στάθηκε και στα «καλά νέα», λέγοντας πως ο εμβολιασμός έχει γίνει αποδεκτός από τον κόσμο, γεγονός σημαντικό εφόσον λυθούν και τα προβλήματα που υπάρχουν με τις προμήθειες.\n«Καμπανάκι» Βατόπουλου: Αύξηση κρουσμάτων και θανάτων τις επόμενες δύο εβδομάδες\nΔεν μπορούμε να είμαστε επ' άπειρον σε lockdown, είπε ο καθηγητής Αλκιβιάδης Βατόπουλος.\nΠροβλέψεις για αύξηση κρουσμάτων και ανησυχία για τις μεταλλάξεις - Τι λένε Βατόπουλος και Θωμαΐδης στο MEGA\nΟ καθηγητής είπε ότι υπάρχει μια λεπτή ισορροπία ανάμεσα στην ανάγκη να κινηθεί η οικονομία και το υγειονομικό σκέλος και γίνεται ακόμη πιο δύσκολη με τις μεταλλάξεις\nΠροειδοποίηση Βατόπουλου: Εισήγηση για κλείσιμο του λιανεμπορίου αν αυξηθούν τα κρούσματα\nΒατόπουλος στο MEGA : Υπάρχει σχεδιασμός για rapid τεστ στα σχολεία – Τι είπε για το click away\n«Για τα rapid τεστ υπάρχει ένας σχεδιασμός θα γίνουν διάφορες προσπάθειες. Το βασικό είναι να μην συνωστίζεται ο κόσμος έξω από τα σχολεία. Θα γίνει προσπάθεια να ανοίγουν τμηματικά τα σχολεία, να έχουν όλες τις πόρτες ανοιχτές.\nΣκέψεις για μείωση του ορίου των 9 ατόμων στα εορταστικά τραπέζια - Τι λέει ο Βατόπουλος\n«Το όριο των 9 ατόμων στα τραπέζια των εορτών μπορεί να αναιρεθεί αν τα πράγματα χειροτερεύσουν», είπε ο κ. Βατόπουλος.\nΠότε θα επιστρέψουμε στην κανονικότητα - Οι εκτιμήσεις Βατόπουλου\nΤελευταία στιγμή οι αποφάσεις για την απαγόρευση κυκλοφορίας στο ρεβεγιόν Πρωτοχρονιάς\nΟ καθηγητής θεωρεί πως η διεύρυνση του ωραρίου για ρεβεγιόν είναι παρακινδυνευμένη.\nΚοροναϊός: Πόσο επιτυχημένο είναι το lockdown και πόσο ασφαλές το εμβόλιο;\nΟ κ. Βατόπουλος σημείωσε πως είναι υγειονομικά επικίνδυνο να ανοίξει η αγορά και πως τα πράγματα είναι πιο χαλαρά σε σχέση με το lockdown του Μαρτίου.\nΠότε θα βελτιωθεί η κατάσταση - Πότε θα μειωθεί ο αριθμός των νεκρών\n«Βόμβα» Βατόπουλου: Να κλείσουν όλα για 15 ημέρες - Lockdown τύπου Κίνας\nΤον κώδωνα του κινδύνου κρούει ο καθηγητής μικροβιολογίας\nΠαράταση του lockdown «βλέπει» ο Βατόπουλος - Θα μείνει η μάσκα όλο το χειμώνα\nΠιθανότητα παράτασης στο lockdown «βλέπει» ο καθηγητής μικροβολιογίας Αλκιβιάδης Βατόπουλος\nΚαμπανάκι Βατόπουλου – Θα συνεχίσουμε να βλέπουμε υψηλούς αριθμούς κρουσμάτων\nΟ Αλκιβιάδης Βατόπουλος, καθηγητής μικροβιολογίας στο τμήμα πολιτικών δημόσιας υγείας, μιλώντας στο MEGA, σημείωσε ότι θα συνεχίσουμε να βλέπουμε υψηλό αριθμό κρουσμάτων και τις επόμενες μέρες.\n«Ήδη έχει χτυπήσει το ‘’καμπανάκι’’, ήδη οι μονάδες αρχίζουν και γεμίζουν, ήδη έχουμε συρροές συνέχεια, έχουμε κρούσματα σε πυκνοκατοικημένες περιοχές» τόνισε ο κ. Βατόπουλος εκτιμώντας πως η χρήση μάσκας θα γίνει υποχρεωτική μέσα και έξω\nΚοροναϊός: Πρόβλημα οι διασπορές – Η επιδημία προχωράει με τις υπερμεταδόσεις\nΓια την ραγδαία αύξηση των κρουσμάτων αλλά και τις εστίες υπερμετάδοσης σε εργοστάσια μίλησε ο καθηγητής Μικροβιολογίας, Αλκιβιάδης Βατόπουλος.\nΒατόπουλος στο MEGA: Μεγάλος αλλά σταθερός ο αριθμός των κρουσμάτων\nΣχολιάζοντας τον αριθμό των κρουσμάτων τις τελευταίες μέρες, ο καθηγητής Μικροβιολογίας του Πανεπιστημίου Δυτικής Αττικής, Αλκιβιάδης Βατόπουλος έκανε λόγο για «σταθερή τάση.\nΒατόπουλος στο MEGA: Να τηρούμε τα μέτρα για να μη γίνει καταστροφή\nΒατόπουλος στο MEGA: Οι ημερήσιες αναφορές του ΕΟΔΥ πρέπει να είναι πιο λεπτομερείς\n«Κάθε εβδομάδα πλέον είναι κρίσιμη. Πρέπει να γίνει υλοποίηση των μέτρων και από την πολιτεία και από εμάς προκειμένου να δούμε ύφεση η οποία θα φανεί έπειτα από δέκα μέρες», είπε ο Αλκιβιάδης Βατόπουλος και πρόσθεσε ότι το νόσημα έχει πλέον περάσει στους νέους\nΣε ό,τι αφορά στα εισαγόμενα κρούσματα, ο κ. Βατόπουλος, άφησε ανοιχτό το ενδεχόμενο απαγόρευσης εισόδου στην Ελλάδα τουριστών κι από άλλες χώρες, αν αυξηθούν τα κρούσματα, όπως συνέβη και με τη Σερβία.\n«Όλοι πρέπει να το πάρουμε στα σοβαρά την κρίση του κοροναϊού. Έίναι μια κατάσταση ασταθής αλλά ελεγχόμενη».\nΠοιο είναι το πιο κακό σενάριο στη μάχη κατά του κοροναϊού\nCulture Live Η φιλία Μπρους Σπρίνγκστιν – Μπάρακ Ομπάμα μέσα σε ένα νέο βιβλίο 2 λεπτά πριν


technicalreview.gr - Επεξεργασία μετρήσεων δυναμικών αποκρίσεων φορτίου σε συστήματα διανομής ηλεκτρικής ενέργειας\nΗ ακριβής αναπαράσταση των δυναμικών χαρακτηριστικών των φορτίων των ΣΗΕ αποτελεί ένα γνωστό και εκτενώς εξεταζόμενο θέμα έρευνας εδώ και δεκαετίες, καθώς είναι ιδιαίτερα σημαντικό όσον αφορά στην ορθή λειτουργία των ΣΗΕ και στην εφαρμογή διάφορων στρατηγικών ελέγχου, όπως επισημαίνεται και στη σχετική τεχνική αναφορά της ομάδας εργασίας της CIGRE, C4.605 (2013). Τα τελευταία χρόνια παρουσιάζεται έντονα ανανεωμένο το ενδιαφέρον στην ερευνητική αυτή περιοχή, εξαιτίας της αυξανόμενης διείσδυσης των Ανανεώσιμων Πηγών Ενέργειας (ΑΠΕ) καθώς και νέων τύπων φορτιών, τα οποία πλέον συνδέονται στο σύστημα μέσω ηλεκτρονικών ισχύος.\nΥπάρχουν γενικά διάφορες τεχνικές για τη μοντελοποίηση των φορτίων στα ΣΗΕ. Ωστόσο, εξαιτίας της αυξανόμενης διαθεσιμότητας μονάδων παρακολούθησης και καταγραφής τόσο στο σύστημα μεταφοράς όσο και στο σύστημα διανομής των ΣΗΕ, π.χ. καταγραφείς διαταραχών συχνότητας (Frequency Disturbance Recorders – FDRs), μετρητές φασιθετών (PMUs – μPMUs) κ.α., η έρευνα έχει επικεντρωθεί κυρίως σε τεχνικές που στηρίζονται στη χρήση μετρήσεων (measurement – based load modelling).\nΤα μοντέλα φορτίου τα οποία δημιουργούνται με τη χρήση μετρήσεων μπορούν να προσομοιώσουν το στοχαστικό χαρακτήρα της μεταβολής του φορτίου και την ακριβή συμπεριφορά του κατά τη διάρκεια διαταραχών. Όμως, η ακρίβεια στη μοντελοποίηση των φορτίων, χρησιμοποιώντας μετρήσεις, εξαρτάται σε σημαντικό βαθμό από την αποτελεσματικότητα των τεχνικών επεξεργασίας που εφαρμόζονται στα δεδομένα. Παρ’ όλα αυτά, όπως επισημαίνεται και από τους Hasan et al. (2015), λίγες μόνο σχετικές εργασίες αναφέρονται στη βιβλιογραφία σε αντίστοιχες μεθόδους για την επεξεργασία δυναμικών αποκρίσεων από μετρήσεις, ενώ οι περισσότερες εστιάζουν κυρίως σε περιπτώσεις που αφορούν στη μόνιμη κατάσταση λειτουργίας (steady – state).\nΗ εφαρμογή των τεχνικών επεξεργασίας ενδέχεται να επηρεάσει σημαντικά την αποδοτικότητα των μοντέλων φορτίου που αναπτύσσονται, καθώς και την ακρίβεια των εκτιμώμενων παραμέτρων τους. Αναφέρονται χαρακτηριστικά ο ρυθμός δειγματοληψίας ανάληψης των δεδομένων (sampling rate), το μήκος του παραθύρου σήματος (window size), η εφαρμογή τεχνικών κανονικοποίησης των δεδομένων (normalization), κ.α.\nΣτο άρθρο αυτό παρουσιάζονται εγγενείς προκλήσεις και προβλήματα που αφορούν στην επεξεργασία των δυναμικών αποκρίσεων για την ανάπτυξη δυναμικών μοντέλων φορτίου στο επίπεδο του δικτύου διανομής των ΣΗΕ από μετρήσεις. Σκοπός της εργασίας είναι η παρουσίαση μίας ολοκληρωμένης μεθοδολογίας για την ανακατασκευή και την επεξεργασία των δυναμικών αποκρίσεων από μετρήσεις προκειμένου να βελτιωθεί η ποιότητα και η αξιοπιστία των δεδομένων που χρησιμοποιούνται για τη δημιουργία μοντέλων φορτίου στα ΣΗΕ.\n« Ανάλυση κύκλου ζωής σε τεχνολογίες υβριδικών Φ/Β - Θερμικών (PV/T) ηλιακών συστημάτων\tΥβριδικός σταθμός κυματικής-αιολικής ενέργειας για κάλυψη των αναγκών αυτόνομων νησιών »


Στο… χειρουργικό τραπέζι ο ΣΥΡΙΖΑ Φιλιατών! – VDELLA\nΣτο… χειρουργικό τραπέζι ο ΣΥΡΙΖΑ Φιλιατών!\nΠεριπλέκονται οι διεργασίες στην οργάνωση του ΣΥΡΙΖΑ και η εμπλοκή στην επιλογή υποψηφίου δημάρχου στο Δήμο Φιλιατών είναι πλέον δεδομένη.\nΗ συνεδρίαση της δημοτικής οργάνωσης ήταν θυελλώδης και ανέτρεψε τα δεδομένα που είχαν δρομολογηθεί.\nΣύμφωνα με έγκυρες πληροφορίες η υποψηφιότητα που πρόβαλε ως βέβαιη ήταν αυτή του κ. Σπύρου Μπότου.\nΟ κ. Μπότος, Αντινομάρχης και μέλος της Ν.Ε. ΠΑΣΟΚ Θεσπρωτίας, το 2010 είχε κατέλθει υποψήφιος περιφερειακός σύμβουλος με την παράταξη του Βαγγέλη Αργύρη. Στη συνέχεια και όταν το ΠΑΣΟΚ άρχισε να φυλλοροεί, φρόντισε να το εγκαταλείψει και να κινηθεί πλέον προς τον ΣΥΡΙΖΑ.\nΚάποιοι μάλιστα κάνουν λόγο ακόμη και για την υπογραφή προγραμματικής συμφωνίας μεταξύ του ιδίου και της Δημοτικής οργάνωσης του ΣΥΡΙΖΑ, με αντικείμενο βέβαια την υποψηφιότητα στο Δήμο Φιλιατών.\nΟ ίδιος μάλιστα τις τελευταίες ημέρες σε συζητήσεις θεωρούσε «πως κάποιες λεπτομέρειες αναμένεται να οριστικοποιηθούν, πριν τις τελικές ανακοινώσεις».\nΌταν όμως το θέμα έφτασε στη συνεδρίαση της Δημοτικής Οργάνωσης, κάποια από τα στελέχη του ΣΥΡΙΖΑ, έμειναν έκπληκτα όταν βρέθηκαν αντιμέτωπα με αντιδράσεις παραδοσιακών και προβεβλημένων στελεχών τους.\nΜάλιστα ειπώθηκε ευθέως ότι είναι προτιμότερο να κατέβει στις εκλογές ένα στέλεχος του ΣΥΡΙΖΑ παρά κάποιος που είχε ταυτιστεί με το ΠΑΣΟΚ – και μάλιστα από θέσεις ευθύνης – και το εγκατέλειψε.\nΑξιοσημείωτο είναι ότι στελέχη του ΣΥΡΙΖΑ επισημαίνουν με έμφαση ότι ο κ. Μπότος κουβαλάει από το παρελθόν όλες τις παθογένειες ενός συστήματος που σήμερα το κόμμα του Αλέξη Τσίπρα και καταγγέλλει και θέλει να έχει απέναντι.\nΣτην ίδια συνεδρίαση, κατατέθηκε υποψηφιότητα από τον χειρούργο ορθοπεδικό Θανάση Μποροδήμο. Ο κ. Μποροδήμος εργάζεται στο Νοσοκομείο Φιλιατών, είναι ιδιαίτερα αγαπητός στην περιοχή του και σίγουρα η πρόταση υποψηφιότητας δεν μπορεί να περάσει απαρατήρητη, όταν μάλιστα έχει εκτεθεί ως υποψήφιος βουλευτής του ΣΥΡΙΖΑ σε αλλεπάλληλες εκλογικές αναμετρήσεις στο παρελθόν.\nΈτσι η δημοτική οργάνωση του ΣΥΡΙΖΑ, που άλλα είχε σχεδιάσει και άλλα τις προκύπτουν, πρέπει πλέον να αντιμετωπίσει και το πολιτικό δίλλημα που προκύπτει από την επιλογή μεταξύ ενός παραδοσιακού στελέχους του ΣΥΡΙΖΑ και ενός στελέχους – δυσαρεστημένου- του ΠΑΣΟΚ.\n← Οι… ”ευχές” του Α. Μπέζα στην Όλγα Γεροβασίλη\nΗγουμενίτσα: Σε θέσεις ”μάχης” τρακτέρ και αστυνομία… →


Grove End Hotel Watford | Huno Ξενοδοχείο\nGrove End Hotel Watford - Huno.gr\nΞενοδοχεία > Ηνωμένο Βασίλειο > Watford > Bushey > Grove End Hotel Watford\n73 Bushey Hall Road 2.5/5 "Καλούτσικο" (5 Κριτικές)\nΣύγκριση τιμών για τη διαμονή σας στο Grove End Hotel Watford\nΚατατάσσεται 7th από 13 ξενοδοχεία της Watford Booking.com\nελκυστικό Διαμονή στην WatfordΤο\nGrove End Hotel είναι ένα για κάθε περίσταση ακίνητο μέσα στην Watford, Ηνωμένο Βασίλειο κοντά στην περιοχή Bushey . Μεχαλαρωτικό διαμονή και κατάταξη 2 αστέρων, βεβαιωθείτε ότι το Grove End Hotel θα είναι η πρώτη σας επιλογή. Μέση κριτική πελατών ως 'Καλούτσικο' με βαθμολογία 5. Το φιλικό προσωπικό είναι διαθέσιμο να σας βοηθήσει κατά τη διάρκεια της παραμονής σας.Από συνολικά 13ξενοδοχεία στην Watford, αυτό το ακίνητο κατατάσσεται επί του παρόντος στην 7th θέση με βάση τη μέση κριτική πελατών και τιμή. Η διαμονή έχει να παρουσιάσει υπηρεσία δωματίου, φιλικό προς τα κατοικίδια και ίντερνετ υψηλών ταχυτήτων ως εγκαταστάσεις. Υπάρχει επίσης χώρο στάθμευσης. Οι πελάτες έχουν επίσης τη δυνατότητα να χρησιμοποιήσουν την γήπεδο γκολφ, το κλιματισμό και το δωμάτια για μη καπνιστές, όλα από τα οποία είναι διαθέσιμα κατά τη διάρκεια της παραμονής σας.\nΤο Grove End Hotel έχει 21 κομψό και άνετο δωμάτια και τιμές από GBP42 ως GBP85.\nΤέλεια τοποθετημένο κοντά σε κορυφαίους πόλους έλξης, το Grove End Hotel βρίσκεται κοντά σε σημεία ενδιαφέροντος συμπεριλαμβανομένων των Bushey Hall και Vicarage Road. Πρέπει επίσης οπωσδήποτε να επισκεφτείτε τα Matralford και Wembley Arena εκεί κοντά. Είναι ιδανικά τοποθετημένο ως το 7th ξενοδοχείο στην Watford.\nΌταν βρεθείτε στην Watford, βγείτε έξω και εξερευνήστε τοπικές περιοχές όπως το Bushey και το Garston, και τα δύο είναι σε μικρή απόσταση από αυτό το ξενοδοχείο. Το South Oxney, το Aldenham και το North Watford είναι επίσης υπέροχα μέρη που αξίζουν να πάτε ενόσω βρίσκεστε σε διακοπές.\nΤο ακίνητο είναι διαθέσιμο σε 5 συνεργαζόμενες ιστοσελίδες συμπεριλαμβανομένων Booking.com, Agoda, Hotels.com, Otels.com and Laterooms. Αναζητήστε τιμές για το Grove End Hotel σε αυτές τις ιστοσελίδες online εισάγοντας την αναζήτησή σας στην παραπάνω φόρμα ή συγκρίνετε όλες τις δυνατότητες διαμονής στην Watford στ' αριστερά.\nΕπιλογές τοπικής διαμονής που περιλαμβάνουν το 3αστέρων Premier Inn Watford Centralείναι κοντά στο Grove End Hotel. Επίσης εντός της περιοχής βρίσκονται το Harlequin Executive Studios και το Serviced Accommodation Studios. Για άλλες επιλογές δοκιμάστε το Jurys Inn Watford λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Grove End Hotel Watford.